**Verklag varðandi fylgjur og fóstur sem send eru á meinafræðideild LSH:**

1. **Frágangur og merking fósturs (barns) og fylgju >22 vikna meðgöngu, sem sent er í krufningu.**

Ósk um krufningu tilkynnist til sérfræðings á vakt frá kl. 8 til kl: 23:00 alla daga (vaktsíminn er 824-5246), eftir þann tíma, bíðið til næsta morguns.

Senda **krufningarbeiðni** á móttöku meinafræðideildar í húsi 8 og líkið í líkhúsið.

Staðfesta á krufningsbeiðni að sýnihafi verið tekið og sent í litningarannsókn.

Senda ferska fylgju líka með **FYLGJUBEIÐNI.**

Fóstrið og fylgjan geta geymst í kæli til næsta virka dags og svo senda á meinafræðideild næsta morgun.

Barn/fóstur fætt eftir >22 vikur er skráð á **KRUFNINGARBEIÐNI** og fær krufningsnúmer ef það hefur fengið kennitölu. Athugið að það á ekki að setja kennitölu móður á krufningarbeiðni. Ef barnið/fóstrið hefur ekki kennitölu skal útbúa

**VEFJARANNSÓKNARBEIÐNI.**

**Annað:**

Foreldrar þurfa sérstaklega að samþykkja að það sé í lagi að einstaka líffæri muni hugsanlega ekki fylgja fóstri/barni eftir krufningu, þar sem ákveðin líffæri, einkum heilar þurfa lengri herðingartíma. Einnig er hægt að framkvæma krufninguna og láta öll líffæri fylgja með (þarf þá að koma fram á beiðni að þess sé óskað) en þá getur það komið niður á gæðum og gagnsemi krufningarinnar sem greiningarrannsóknar. Einnig er líklegt að það seinki um 2-3 daga að líkið verði tilbúið fyrir útfararstofuna.

Einu skiptin sem þörf er á að senda strax á meinafræðideildina er ef það hefur verið sterkur klínískur grunur um efnaskiptasjúkdóm í nýbura á vökudeild (mjög sterkur, > 95%, grunur (ekki bara ein af mörgum mismunagreiningum)) - sýni frá líffærum þarf þá að frysta í mínus 80 gráðu frysti og helst þarf það að gerast innan við 4 klst frá andláti.

Ef foreldrar samþykkja ekki hefðbundna eða takmarkaða krufningu, eða eru ósátt við þennan tímaramma. Má bjóða upp á að tekin séu húðsýni til ræktunar fibroblasta sem síðar má ensímprófa eða gera DNA rannsóknir á. Þessi sýni yrðu þá tekin eins fljótt og hægt er eftir að foreldrar hafa látið líkið frá sér. Í þeim tilvikum þarf þó engu að síður að fylla út beiðni um krufningu þar sem fram kemur: ”Foreldrar samþykkja eingöngu að tekin séu húðsýni til fibroblastaræktunar og frekari prófana. Engin innri skoðun.”

1. **Frágangur og merking fósturs og fylgju <22 vikur sem kemur í vefjagreiningu.**

Tilkynnist til deildarinnar á dagvinnutíma (sími 825–0391).

Getur geymst í kæli til næsta virka dags og svo sent á meinafræðideild.

Fyrir fóstur fætt <22 viku er útfyllt **VEFJARANNSÓKNARBEIÐNI**.

Staðfesta þarf að sýni hafi þegar verið tekið og sent í litningarannsókn.

Senda þarf ferska fylgju líka með **FYLGJUBEIÐNI.**

**Límmiði einnig settur á ílátið þar sem fram koma þrír valmöguleikar:**

1. Vefjarannsókn brennist sér/jarða/duftreitur.

2. Vefjarannsókn brennsla/duftreitur.

3. Engin rannsókn brennsla/duftreitur.

**Merkt við annað hvort valmöguleika 1 eða 2 á íláti.**

1. **Frágangur og merking fósturs og fylgju 12–22 vikur sem ekki á að gera vefjagreiningu á, bara fara i brennslu, á einnig við um félagslegar fóstureyðingar.**

Senda til meinafræðideildar sama dag eða næsta virka dag. Geymist í kæli og ekki setja í formalín.

**VEFJARANNSÓKNARBEIÐNI ÞARF AÐ FYLGJA**.

Þar þarf að koma fram að engin rannsókn óskist. Við þurfum beiðni þar sem við þurfum að gefa fóstri vefjarannsóknarnúmer til að hægt sé að rekja ferlið.

**Límmiði settur á ílátið þar sem fram koma þrír valmöguleikar:**

1. Vefjarannsókn brennist sér/jarða/duftreitur.

2. Vefjarannsókn brennsla/duftreitur.

3. Engin rannsókn brennsla/duftreitur.

**Hér yrði valmöguleiki 3 valinn nema viðkomandi óski eftir sér brennslu/jörðun. Það yrði þá að koma fram á vefjarannsóknarbeiðni þar sem ekki er val um: *Engin rannsókn sérbrennsla/jörðun á límmiða.***

Fóstur, sem ekki eiga að brennast sér, eru sett í duftreit í viku 2 í desember, mars, júní og september.

1. **Frágangur og merking innihalds úr legi <12 vikur sem á að fara í vefjagreiningu.**

Setja sýni í formalin og senda til meinafræðideildar með **VEFJARANNSÓKNARBEIÐNI**.

Geymist í stofuhita.

1. **Frágangur fylgju.**

Fylgjur eru sendar ferskar til meinafræðideildar með útfylltri **FYLGJUBEIÐNI**.

Fylgjur geta geymst í kæli til næsta virka dags og svo sendar til meinafræðideildar.